 ڪراچي (ويب ڊيسڪ) پاڪستان جي ناليواري اداڪار احسن خان حڪومت کان ملڪ ۾ ڪورونا ايمرجنسي لاڳو ڪرڻ جو مطالبو ڪري ڇڏيو. اداڪار احسن خان پنهنجي انسٽاگرام اڪائونٽ تي ڪورونا وائرس جي انگن اکرن بابت تصوير شيئر ڪئي. احسن خان پنهنجي پوسٽ ۾ خدشن جو اظهار ڪندي لکيو ته اسان کانسواءِ ڪيترائي ملڪ ڪورونا وائرس سبب ايمرجنسي لاڳو ڪري چڪا آهن، پاڪستان به عوامي ميڙاڪن کي في الحال بند ڪري ۽ تعليمي اداڪارا بند ڪيا وڃن. اداڪار چيو ته ڪورونا وائرس خلاف قومي محاذ بڻائڻ بنا قابو آڻڻ ممڪن ناهي، جيڪڏهن ڪنهن جي علم ۾ آهي ته ڪو خاندان هن وقت پرڏيهه مان آيو آهي ته ان کان درخواست آهي ته هو پنهنجو چيڪ اپ ڪرائي.